הטבח באופקים

הטבח באופקים (נקרא גם קרב אופקים) התבצע בעיר אופקים בתחילת מלחמת חרבות ברזל, כחלק ממתקפת טרור של מחבלים מארגון הטרור חמאס על תושבי העיר. בטבח בעיר נרצחו 27 תושבים ועוד 6 שוטרים נהרגו, וזאת בנוסף לתושבי העיר שנהרגו במקומות אחרים בעוטף עזה. הטבח והקרבות התחילו ב-7 באוקטובר 2023, כחלק ממתקפת הפתע על ישראל, ונמשכו כיומיים עד 9 באוקטובר לפנות בוקר.

== רקע ==

בטבח בעיר נרצחו 27 תושבים ועוד 6 שוטרים נהרגו, וזאת בנוסף לתושבי העיר שנהרגו במקומות אחרים בעוטף עזה. בסך הכול נרצחו 47 מתושבי העיר במתקפת הפתע. חלקם במהלך הקרב ואחרים במקומות אחרים בנגב, כמו בטבח הגמלאים בשדרות.

== מעשי הטבח והקרבות ==
בסביבות השעה 6:45 בבוקר הגיעו המחבלים לאופקים. לעיר הגיעו 22 מחבלים בשני כלי-רכב עמוסים ברובים, מאות רימוני יד, עשרות רקטות RPG, מטעני חבלה ומוקשים, הם נכנסו מהכניסה המערבית לעיר ומשם המשיכו לשכונת מישור הגפן. ברחוב הגורן המחבלים רצחו מספר אנשים שהסתתרו בתוך בניין ומספר אנשים ברחוב, לאחר מכן המשיכו לרחוב הכרמים שם רצחו אנשים נוספים, בהם נהג אמבולנס ואב ובנו. לאחר מכן התמקדו המחבלים ברחוב התמר שבעיר והחלו לרצוח כל אדם שזיהו ברחוב ובתוך מכוניות. המחבלים אף עברו במספר בתים וניסו לפרוץ אליהם, השליכו עשרות רימוני יד על אזרחים ובתים, ושיגרו לעבר שני בתים רקטות RPG. שכונת מישור הגפן היא השכונה המערבית ביותר בעיר, והיא שוכנת בסמוך למועצה אזורית מרחבים. רוב הבתים בשכונה ישנים ואין בהם מרחבים מוגנים, ולכן רוב האנשים שנרצחו נתפסו בדרכם למקלט הציבורי או בחזרה ממנו.

ראש עיריית אופקים איציק דנינו התקשר מיד לשר הביטחון יואב גלנט וביקש ממנו לשלוח כוחות צבא לעיר, אך אלה הגיעו רק בסביבות 2 בצהריים.

בדקות הראשונות לאחר חדירת המחבלים התקדמו שוטרים, לוחמי ימ"מ, אזרחים חמושים בכלי נשק אישיים וחיילים בחופשה לעבר מקור הירי וניהלו קרב עם המחבלים. הקרב התחולל ברחוב הגורן וסביבתו אל מול קבוצה של כ-14 מחבלים. מגיני העיר מנעו מהמחבלים להתקדם לשכונות מגורים נוספות ולהשתלט על תחנת המשטרה. לאחר כשלוש שעות, בסביבות השעה 10 בבוקר, נהרגו מרבית המחבלים. קרוב לעשרים אזרחים חמושים, שוטרים וחיילים בחופשה נהרגו בלחימה במחבלים. בראש אחת החוליות שהתגבשו עמד הרב שחר בוצחק, רב הגרעין התורני וחבר כיתת כוננות בעיר, שחתר למגע והוביל קרב נגד המחבלים עד שנפצע ופונה לטיפול רפואי.

רב־סמל איתמר אילוז, לחם, הציל פצועים (הרב בוצחק וחייל) וחילץ משפחה שמחבלים השתלטו על ביתה. המשפחה הייתה על הגג. המחבלים, שחדרו לבית המשפחה, עלו לגג והמשפחה הסתתרה וניצלה, פרט לאריאל ביליה שחילץ את משפחתו, נאבק במחבלים ונרצח בבית.<ref name=":1" /> לאחר מכן, המחבלים עברו דרך הגג לבית סמוך, ברחוב החיטה, וההתבצרו ביחידת דיור ריקה הסמוכה לבית. המשטרה נלחמה במחבלים והרגה אותם. ברחוב התמר, בחסות ירי הטילים הבלתי פוסק השתלטו חמישה מחבלים על בית באופקים השייך לבני הזוג אדרי ולקחו אותם כבני ערובה.<ref name=":0" /> בכוח המשטרה שהגיע למקום על מנת לחלץ את הזוג אדרי היה גם בנם, שהכיר היטב את מבנה הבית. לאחר כ-20 שעות<ref>קלמן ליברמן ברשת ב', 14/2/24, ראיון עם השוטר ארקדי שניהל את המשא ומתן</ref> שבמהלכן ניהלה יחידת המשא ומתן של משטרת ישראל משא ומתן עם המחבלים, שוחררו בני הזוג על ידי הימ"מ וכל המחבלים במקום חוסלו.

== ראו גם ==
* רחל אדרי
* קרב שדרות

== קישורים חיצוניים ==

* מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, באתר [https://oct7map.com/ oct7map] ובאתר [https://yuval-harpaz.github.io/alarms/oct_7_9.html?fbclid=IwZXh0bgNhZW0CMTAAAR3akJDysf7P8bO5_7IoaLOM81llPW6A2JKE4uzDx6UJ0iAUAv_46_K3vNY_aem_AYjX4n79FXM0uPuFlyow1SKlxKk7mOATldky9b6wPWRMtukVG-iWiD7r_ynu8OsfwV4JnZA9NvrynDnudJQJB5cW github].
* 
* 
* 
* 
* 
* 
* 
* [https://m.youtube.com/watch?time_continue=294&v=y8t4kz_EdH8&embeds_referring_euri=https%3A%2F%2Fkan.org.il%2F&embeds_referring_origin=https%3A%2F%2Fkan.org.il&source_ve_path=MzY4NDIsMzY4NDIsMjM4NTE&feature=emb_title "רימון רימון": הקרבות ההירואים של כוחות הביטחון באופקים - וגבורת התושבים]
* [https://www.kan.org.il/content/kan/podcasts/p-8151/583465/ הגיבורים מאופקים], הסכת עוד יום, כאן חדשות
* 
<div class="mw-content-ltr">
* 
* 
</div>

== הערות שוליים ==

*
קטגוריה:אופקים
קטגוריה:טרור פלסטיני
קטגוריה:ישראל: פיגועי ירי
קטגוריה:משטרת ישראל במלחמת חרבות ברזל
אופקים
אופקים
קטגוריה:פיגועים שבהם נרצחו בני משפחה